????ผ่านร้านนี้หลายครั้ง แต่ไม่เคยแวะมาลองสักที เพราะไม่แน่ใจว่าจะชอบเครื่องยาจีนไหม 
????วันนี้มาที่ชั้นใต้ดิน ฟอร์จูนทาวน์ ถนนรัชดาภิเษก ลงบันไดเลื่อนตรงฟู้ดคอร์ด จะเห็นร้านก๋วยเตี๋ยวเรือ เดินลงบันไดมาแล้วมองขวามือ จะเห็นป้ายประตูสีแดงของร้าน ภายในร้านตกแต่งโทนสีแดงดำ พื้นสีขาว ดูสะอาดนั่งสบาย โต๊ะไม่ใหญ่นัก แต่บนโต๊ะมีของเยอะมาก ทั้งเครื่องปรุงรส กระดาษทิชชู แผ่นโปรโมชั่น และขนมถุง
☘️สั่ง Pork Combo Set 2 จะได้ สันคอหมูดำ หมูสด หมูตุ๋น ลูกชิ้นหมู ผักบุ้ง ถั่วงอก กะหล่ำปลีหั่นฝอย ทั้งหมดนี้ราคา 375 บาท เพิ่มเนื้อซี่โครง ราคา 260 บาท เนื้อเปื่อย ราคา 120 บาท และลูกชิ้นหมู ราคา 45 บาท ข้าวสวยถ้วยละ 15 บาท
????น้ำซุปหอม รสชาติกลมกล่อม กลิ่นเครื่องยาจีนไม่แรงอย่างที่คิด เนื้อทั้งเนื้อหมูและเนื้อวัว หั่นเป็นชิ้นบางๆ ลวกในน้ำซุปที่อร่อย พอสุกแล้วทานเลย นุ่มนิ่ม โดยเฉพาะเนื้อวัว เหมือนละลายในปาก ซดน้ำซุปร้อนๆ ไม่ต้องปรุงรสเพิ่ม
✨ถือว่าเป็นร้านที่ให้เนื้อคุณภาพดี สมราคา รสชาติเยี่ยม